Kúpna zmluva o prevode vlastníctva k nehnuteľnosti
uzatvorená podľa § 588 a nasl. ustanovení Občianskeho zákonníka medzi
Obec Košolná, so sídlom 919 01  Košolná 44 

IČO: 00 312 673 

zast.: PhDr. Martin Halaksa, starosta obce 

/ďalej ako predávajúci/
a

1. Peter Gabriš, rod. Gabriš, 

a manželka
2. Zdenka Gabrišová, rod. Chrvalová, 
/ďalej ako kupujúci/
v nasledovnom znení :
článok I.

 Predmet zmluvy

     Predávajúci je výlučným vlastníkom nehnuteľnosti nachádzajúcej sa v okrese Trnava, v obci Košolná, kat. úz. Košolná, zapísanej  na Okresnom úrade Trnava, katastrálny odbor na LV č. 500 a tam označenej ako Parcela registra „C“ evidovaná na katastrálnej mape ako :

· parcela č. 304/1 o výmere 10433 m2, druh pozemku: zastavané plochy a nádvoria 

v celosti.
článok II.
     Geometrickým plánom č. 74/2014, ktorý vyhotovil dňa 02.05.2014 Ing. Miroslav Mazúr, TT-GEO spol. s r.o., Špačinská cesta 17, 917 01  Trnava, IČO: 44 521 847, úradne overeným Okresným úradom Trnava, katastrálny odbor  dňa 07.05.2014 pod číslom 539/2014  bola parcela popísaná v článku I. tejto zmluvy a to Parcela registra C“ evidovaná na katastrálnej mape ako parc. č.  304/1 o výmere 10433 m2, druh pozemku: zastavané plochy a nádvoria  rozdelená na parcely: 

· novovytvorenú parcelu registra „C“ – parc. č. 304/1 o výmere 10395 m2, druh pozemku: zastavané plochy a nádvoria 
· novovytvorenú parcelu registra „C“ – parc. č. 304/7 o výmere 38 m2, druh pozemku: zastavané plochy a nádvoria.
článok III.
     1/ Predávajúci predáva zo svojho výlučného vlastníctva kupujúcim do ich bezpodielového spoluvlastníctva manželov geometrickým plánom popísaným v článku II. tejto zmluvy novovytvorenú parcelu registra „C“ parc. č. 304/7 o výmere 38 m2, druh pozemku : zastavané plochy a nádvoria v celosti.  

     2/ Kupujúci vyhlasujú, že nehnuteľnosť popísanú v bode 1/ tohto článku a to novovytvorenú parcelu registra „C“ parc. č. 304/7 o výmere 38 m2, druh pozemku : zastavané plochy a nádvoria kupujú do  bezpodielového spoluvlastníctva manželov v celosti.  

článok IV. 
Kúpna cena a platobné podmienky

     1/ Predávajúci na základe tejto zmluvy predáva kupujúcim a kupujúci kupujú nehnuteľnosť uvedenú v článku III. tejto zmluvy za kúpnu cenu € 33,- / 1 m2, ktorá kúpna cena za prevádzanú nehnuteľnosť predstavuje celkom sumu € 1.254,- /slovom: jedentisícdvestopäťdesiatštyri eur/.

     2/ Kúpnu cenu dohodnutú v bode 1/ tohto článku v sume € 1.254,- sa kupujúci zaväzujú spoločne a nerozdielne zaplatiť predávajúcemu v hotovosti k rukám predávajúceho v deň podpísania tejto zmluvy.

     3/ Predávajúci svojim podpisom na tejto zmluve potvrdzuje prijatie kúpnej ceny vo výške € 1.254,- v hotovosti od kupujúcich. 
V. 

Technický stav nehnuteľnosti
     1/ Predávajúci vyhlasuje, že na prevádzanej nehnuteľnosti neviaznu žiadne vecné bremená ani iné ťarchy a že mu nie sú známe žiadne vady na prevádzanej nehnuteľnosti, na ktoré by mal kupujúcich osobitne upozorniť.

     2/ Kupujúci prehlasujú, že im je technický stav nehnuteľnosti, ktorá je predmetom tejto Kúpnej zmluvy, dobre známy a nehnuteľnosť v tomto stave bez výhrad kupujú.
VI. 

Ostatné podmienky predaja
     1/ Predávajúci vyhlasuje, že zámer predaja predmetu tejto zmluvy z dôvodu hodného osobitného zreteľa podľa § 9a ods. 8 písm. e/ zák. č. 138/1991 Z.z. o majetku obcí schválilo obecné zastupiteľstvo obce Košolná na svojom zasadnutí dňa 05.04.2017 uznesením č. 18/2017.  

     Z celkového počtu poslancov obecného zastupiteľstva 7 bolo na zasadnutí dňa 05.04.2017 prítomných 7 poslancov, ktorí všetci 7 hlasovali za a odsúhlasili zámer predaja nehnuteľnosti vrátane kúpnej ceny. 
     2/ Predávajúci vyhlasuje, že uzatvorenie Kúpnej zmluvy z dôvodu hodného osobitného zreteľa podľa § 9a ods. 8 písm. e/ zák. č. 138/1991 Z.z. o majetku obcí schválilo obecné zastupiteľstvo obce Košolná na svojom zasadnutí dňa .................. uznesením č. .... vrátane kúpnej ceny.  

     Z celkového počtu poslancov obecného zastupiteľstva 7 bolo na zasadnutí dňa ................. prítomných .... poslancov, ktorí ..... hlasovali za a odsúhlasili uzatvorenie Kúpnej zmluvy  vrátane kúpnej ceny.


     3/ Zmluvné strany berú na vedomie, že od ich podpisu na tejto zmluve sú svojimi zmluvnými prejavmi obsiahnutými v tejto zmluve viazaní a až do povolenia vkladu vlastníckeho práva Okresným úradom Trnava, katastrálny odbor v prospech kupujúcich, predmet prevodu nezaťažia žiadnym vecným ani záväzkovým právom tretej osoby.
VII. 

Nadobudnutie vlastníckeho práva
     1/ Kupujúci nadobudnú vlastnícke právo k nehnuteľnosti, ktorá je predmetom tejto kúpnej zmluvy, dňom právoplatnosti rozhodnutia o povolení vkladu vlastníckeho práva Okresným úradom Trnava, katastrálny odbor v prospech kupujúcich.

     2/ Predávajúci a kupujúci sa dohodli, že návrh na vklad vlastníckeho práva do katastra nehnuteľností podá na Okresný úrad Trnava, katastrálny odbor predávajúci bezodkladne po zaplatení kúpnej ceny podľa článku IV. tejto zmluvy. 

     3/ Predávajúci a kupujúci sa dohodli, že :  
a)
správny poplatok v sume € 66,- za návrh na začatie konania o povolení vkladu vlastníckeho práva k predmetu kúpy do katastra nehnuteľností uhradia spoločne a nerozdielne kupujúci 

b)
náklady spojené s vypracovaním Kúpnej zmluvy uhradia spoločne a nerozdielne kupujúci.

     4/ Zmluvné strany sa zaväzujú poskytnúť si navzájom súčinnosť potrebnú na vklad vlastníckeho práva k predmetu prevodu v prospech kupujúcich, t.j. najmä ak by z akéhokoľvek dôvodu došlo k prerušeniu katastrálneho konania o povolenie vkladu vlastníckeho práva, zmluvné strany sa zaväzujú vykonať všetky úkony nevyhnutné k pokračovaniu katastrálneho konania tak, aby vklad vlastníckeho práva v prospech kupujúcich mohol byť povolený.
VIII. 

Záverečné ustanovenia
     1/ Kúpnu zmluvu je možné meniť a dopĺňať len na základe dohody oboch účastníkov v písomnej forme vzostupne číslovaného a datovaného dodatku k tejto zmluve.  

     2/  Ustanovenia Kúpnej zmluvy sa spravujú výlučne hmotným právom platným v Slovenskej republike, najmä ustanoveniami Občianskeho zákonníka č. 40/1964 Zb. v platnom znení. Všetky spory tejto dohody týkajúce sa alebo s ňou súvisiace budú prednostne riešené rokovaním a dohodou účastníkov, v prípade nedosiahnutia dohody budú prejednané a rozhodnuté všeobecnými súdmi Slovenskej republiky podľa Občianskeho súdneho poriadku č. 99/1963 Zb. v platnom znení.

     3/ Kúpna zmluva sa stáva platnou dňom jej podpísania oboma účastníkmi. 
     4/ Kúpna zmluva nadobúda účinnosť dňom nasledujúcim po dni jej zverejnenia v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony na webovej stránke predávajúceho www.obeckosolna.eu.
     5/ Neplatnosť alebo neúčinnosť ktoréhokoľvek ustanovenia tejto Kúpnej zmluvy neovplyvní platnosť alebo účinnosť jej zostávajúcich ustanovení.

     6/ Kúpna zmluva je vyhotovená v piatich písomných vyhotoveniach s platnosťou originálu, pričom každý účastník zmluvy obdrží jedno vyhotovenie, dve vyhotovenia budú predložené Okresnému úradu Trnava, katastrálny odbor. 

     7/ Účastníci Kúpnej zmluvy spoločne vyhlasujú a svojimi podpismi na zmluve výslovne potvrdzujú, že znenie Kúpnej zmluvy si pred jej podpísaním riadne prečítali, tomuto porozumeli, s jeho obsahom súhlasia a že Kúpnu zmluvu neuzatvorili v tiesni, alebo za nápadne nevýhodných podmienok. Na znak takto jasne, zrozumiteľne, slobodne a vážne prejavenej vôle pripájajú svoje vlastnoručné podpisy a vyhlasujú, že ich zmluvná voľnosť a právo nakladať s nehnuteľnosťou nie sú ničím obmedzené.
Predávajúci:





   Kupujúci:

V Košolnej, dňa ......................


   V Košolnej, dňa ......................

.......................................                

   ........................................
  

      Obec Košolná                                                          Peter Gabriš                    

zast. PhDr. Martin Halaksa



            

      starosta obce                                                          








   V Košolnej, dňa ....................









   .....................................








       Zdenka Gabrišová 
